— Лукашэнка заўжды прэтэндаваў на ролю палітыка сусветнага маштабу. Ён прапаноўваў рэалізаваць глабальныя праекты, яму цесна ў межах Беларусі. Другі момант — Лукашэнка вельмі любіць апынуцца ў цэнтры ўвагі сусветных СМІ, нават калі для гэтага няма істотных падстаў. Але ён усяляк спрабуе пад рознымі падставамі аказацца ў такой сітуацыі. І ў рэшце рэшт, месца, дзе адбываюцца важныя палітычныя перамовы, дало б пэўныя палітычныя дывідэнды Беларусі, калі б яна стала новай “Жэневай” і гэтак далей. У пэўнай ступені гэта выгадна.